ЦIусса ххуллурду – цIусса каширду\nАвтор: Залму Абдурахманова · 06.02.2021\nЯнварьданул 29-нний Ухссавнил Дагъусттаннай хьунни шадлугърал тагьарданий цIусса ххуллу тIитIлатIисса батIаву. «Астрахань – Кочубей – Кизляр – Махачкала» тIисса цIусса ххуллу хъанахъиссар федерал даражалул трассалул ца бутIа. Р -215 ххуллу «Север-Юг» тIисса халкьуннал дянивсса даражалул ва хъуннасса кашилул трассар.\nХхуллу тIитIлатIисса шадлугърай гьуртту хьунни Къалмукьнал республикалул бакIчи Бату Хасиков, Аьшттарханнал областьрал губернатор Игорь Бабушкин ва Дагъусттаннал ХIукуматрал Председательнал хъиривчу Рамазан Жаппаров.\nХхуллу буллай бивкIми барча буллалисса ва вайннахь барчаллагь тIисса ихтилатраву Бату Хасиковлул кIицI лавгунни цIусса ххуллул шивах ялапар хъанахъисса чIявусса агьалинал, ризкьичитурал мурадру бартбигьинтIишиву ва Къалмукьнал, Дагъусттаннал ва Аьшттарханнал областьрал агьалинал оьрмурду баххана бансса къулайшиннарду гьарза хьунтIишиву.\n«Ризкьи-кьинилуха зузиминнангу, хъуни шагьрурдая архну ялапар хъанахъисса шиккусса агьулданунгу трасса тIитIаву хъунна­сса байранни. ХIазран бакъархха ххуллурду экономикагу, агьалинал оьрмурдугу къулай баврил ца лишанни куну учайсса», — увкунни ванал.\nРамазан Жаппаровлулгу кIицI лавгунни, цIусса ххуллул цукссагу кутIа буллалишиву ДагъусттаннайхчIин Азирбижаннал дазулучIансса ххуллул манзилгу, мунинсса чIунгу. Ва ххуллу сававну ялунбучIантIимуниву жула дянивсса машлул арарду ялунгу цIакь хьунтIиссар ва жула маэшатрал кутакгу гуж хьунтIиссар. Ххуллул давуртту дарчIуну диркIссар ряхра ятIапрайх. Лахъшиврий бувсса ххуллул лултту бивхьуну бур ризкьичитурал ишла буллансса 10 скотопрогон, мукунма бувну бур МахIачкъала, Грозный ва Аьш­ттархан бахIлахIисса ххуллу, цуппагу уттинин Къалмукьнал мукьра-ххюра шяравух бивкIсса ххуллул манзил 1,5-ла кутIа бантIисса. Р -125 ххуллу тIайланма бавхIуну буссар «Каспий» Р – 22 ва Дянивмур Аьрасатнавунсса ххуллурдащал.\nДагъусттаннал кино машгьур дуллай\nНа 20 апреля в Дагестане зарегистрировано 331 случая заболевания COVID-19\nСледующая публикация Акция в поддержку вакцинации от COVID 19 прошла в Даггосмедуниверситете\nПредыдущая публикация Хъуни къуллу­гъирттай бивтсса къуллугъ­читал